Aeroflot Fluch 343

De Fluch 343 vun der Aeroflot war e Fluch vun der sowjetescher Fluchlinn Aeroflot vum Fluchhafe Moskau-Scheremetjewo aus op Lima (Peru), mat Tëschestoppen um Fluchhafe Lëtzebuerg-Findel a La Havana (Kuba)Fiche op aviation-safety.net (gekuckt: 29 Sept. 2014)..

Den 29. September 1982, um 19h23 GMT (20h23 Lokalzäit), ass d'Iljuschin 62M, déi de Vol gemaach huet (registréiert als CCCP-86470), bei der éischter Tëschelandung um Findel verongléckt. Wéi d'Maschinn um Buedem opgesat huet, huet bei engem vun de Reakteren d'Schubumkehr net richteg funktionéiert, déi de Fliger ofbremse sollt. D'Maschinn ass dofir beim Rullen no riets ofgedréint, iwwer de Wupp vun der Pist ewech e Rampli erofgefall, woubäi s'en 1,3 m héicht Gebai mat ewechgerappt huet. 2.200 Meter hanner an 200 m nieft der Landepist ass se am Bireler Gronn un d'Stoe komm. Nodeems déi meescht Leit erausklamme konnten, huet de Fliger Feier gefaangen"Das aktuelle Bild." d'Letzeburger Land, 1. Oktober 1982, S.3, op eluxemburgensia.lu..

Siwe vun den am Ganze 77 Leit u Bord si bei deem Accident ëm d'Liewe komm. Op d'mannst 5 dovu ware Lëtzebuerger.

 Um Spaweck 
 Reportage an der Hei Elei Revue (Ufank op 0:17:03) vum 3. Oktober 1982, op play.rtl.lu.

Kategorie:Fligeraccidenter
Kategorie:1982
Kategorie:Gemeng Sandweiler